న్యూఢిల్లీ : శాశ్వత ఖాతా సంఖ్య (పాన్) కార్డు కోసం ఇక రోజుల తరబడి వేచి చూడాల్సిన అవసరం లేదు. దరఖాస్తున్న చేసిన రోజే ఇక కార్డు తీసుకోవచ్చు. కంపెనీలకు సంబంధించి ఆదాయ పన్ను (ఐటి) శాఖ ఇప్పటికే దీన్ని అమలు చేస్తోంది. ఈ ఏడాది మార్చి 31 వరకు నమోదైన 19,704 కంపెలకు అదే రోజు పాన్ నంబర్ జారీ చేసినట్టు తెలిపింది. భౌతిక పాన్ కార్డులతో పాటు, ఎలక్ట్రానిక్ పాన్ (ఇ-పాన్) కార్డులు కూడా ప్రవేశ పెట్టినట్టు సిబిడిటి ప్రకటించింది.కంపెనీలతో పాటు, వీటి కోసం దరఖాస్తు చేసిన కొంత మంది వ్యక్తులకు కూడా ‘ఇ-పాన్’ కార్డులను ఇ-మెయిల్ ద్వారా పంపించినట్టు తెలిపింది. డిజిటల్ సంతకాలతో కూడిన ఈ కార్డులను ఇతర సంస్థలకు గుర్తింపు కార్డులుగా ఎలకా్ట్రనిక్ పద్దతిలో నేరుగా పంపవచ్చు. లేదా డిజిలాకర్.జిఒవి.ఇన్ వెబ్సైట్లో స్టోర్ చేసుకోవచ్చు. కొత్తగా నమోదయ్యే కంపెనీలకు పాన్ కార్డులతో పాటు, ‘పన్ను తగ్గింపు ఖాతా సంఖ్య(టాన్)నూ అదే రోజు జారీ చేస్తున్నట్టు ఐటి శాఖ తెలిపింది. కంపెనీల వ్యవహారాల శాఖ (ఎంసిఎ) దగ్గర నమోదైన వెంటనే ఎంసిఎ ఆ వివరాలను సిబిడిటికి పంపిస్తుంది. ఆ వివరాల ఆధారంగా ఐటి శాఖ కంపెనీలకు ఒకే రోజు పాన్, టాన్ కార్డులు జారీ చేస్తుంది.
newdhilly : saashwata khata sankhya (pan) kaardu kosam ika rojula tarabadi vechi chuudaalsina avasaram ledu. darakhaastunna chesina roje ika kaardu teesukovachhu. companylaku sambandhinchi aadaaya pannu (aiti) saakha ippatike deenni amalu chestondi. ee edaadi marchi 31 varaku namodaina 19,704 kampelaku adhe roju pan nambar jaarii chesinattu telipindi. bhautika pan kaardulatho paatu, electronic pan (i-pan) kaardulu kuudaa pravesha pettinattu sibiditi prakatinchindi.companylatho paatu, veeti kosam darakhastu chesina kontha mandi vyaktulaku kuudaa ‘i-pan’ kaardulanu i-mail dwara pampinchinattu telipindi. disital santakaalato kuudina ee kaardulanu itara samsthalaku gurtimpu kaardulugaa electronic paddatilo nerugaa pampavacchu. leda dijilakar.jiovi.in websitelo store chesukovachhu. kottagaa namodayye companylaku pan kaardulatho paatu, ‘pannu taggimpu khata sankhya(tan)noo adhe roju jaarii chestunnattu aiti saakha telipindi. companyla vyavahaaraala saakha (mca) daggara namodaina ventane mca aa vivaraalanu sibiditiki pampistundi. aa vivaraala aadhaaramgaa aiti saakha companylaku oke roju pan, tan kaardulu jaarii chestundi.